કચ્છ યુનિવર્સિટીમાં ચૂંટણી પ્રક્રિયામાં વિદ્યાર્થીસંગઠનો દ્વારા ચૂંટણી અધિકારીના ચહેરા પર કાળી સ્યાહી ફેંકવાના કારણે ભારે વિવાદ થયો હતો. જોકે, આ ઘટના બાદ કચ્છ યુનિવર્સિટીમાં ચૂંટણી રદ કરવાની સત્તાવાર જાહેરાત કરી દેવાઈ છે. ગુજરાત યુનિવર્સિટીમાં પણ ચાલુ વર્ષે જુદા જુદા વિવાદોના પગલે વિદ્યાર્થીસેનેટની ચૂંટણી થઇ શકી નથી. આગામી વર્ષે નિર્ધારીત સમયે ચૂંટણી યોજવાની બાંયેધરી સત્તાધીશો દ્વારા કોર્ટમાં આપવામાં આવી છે. પરંતુ તેનું પાલન થશે કે નહીં તેની કોઇ બાંયધરી નથી. સૂત્રો કહે છે હાલમાં રા્જયમાં હાયર એજ્યુકેશન કાઉન્સિલની રચના કરી દેવાઈ છે. આગામી દિવસોમાં રાજ્યની દરેક યુનિવર્સિટીઓ પર એક યા બીજી રીતે અંકુશ આવશે તે નિશ્ચિત છે.